Žemaičių plento Lokystos tiltas

Žemaičių plento Lokystos tiltas –  tiltas per Lokystos upę senajame Žemaičių plente, Šilalės rajono savivaldybėje. Stovi dabartinio kelio  trasoje, Laukuvos seniūnijoje, 3,5 km į šiaurės vakarus nuo Laukuvos. Ties tiltu ribojasi Degutalių, Malavėnų ir Selvestrų kaimų teritorijos. Nutiestas per Lokystą aukštupyje, ištiesintos vagos ruože. Prieigose plyti numelioruoti laukai, miškeliai.Lokystos tiltas Google Street View 2021-05

 Istorija 

Pirmasis gelžbetoninis tiltas per Lokystą pastatytas XX a. 4 dešimtmetyje, tiesiant Žemaičių plento V–VI distancijų ruožą tarp Laukuvos ir Rietavo. Tuometinėje projektinėje dokumentacijoje nurodyta: tilto rūšis – gelžbetoninis perdengimas 3,5 m, vieta – PK569+63, sąmatos kaina – 8898 lt 57 ct.Planuojamų pastatyti tiltų sąrašas Žemaičių plento V–VII distancijose. 20 a. 4 deš. LCVA, f. 386, ap. 1, b. 1044, l. 1;  f. 386, ap. 1, b. 1045, l. 1;  f. 386, ap. 1, b. 1046, l. 1

1991 m. pastatytas gelžbetoninis, sijinis, vieno tarpatramio tiltas. Jo ilgis 21,10 m.Henrikas Kebeikis. Tiltas per Lokystą kelio Kryžkalnis–Rietavas–Vėžaičiai 37,31 km lietuvai.lt p. 381 Šiuolaikinis tiltas upę plane kerta įstrižai, pravestas be eismo apribojimų. Nutiestos dvi eismo juostos su apsauginėmis juostomis, įrengti abu šalitilčiai, atskirti gelžbetoniniais atitvarais, kraštuose stovi metaliniai turėklai.  

 Šaltiniai 

 Nuorodos 

 Historische Messtischblätter (TK25) + Luftbilder susudata.de

Kategorija:Lietuvos sijiniai tiltai
Kategorija:Šilalės rajono tiltai